tartuNLP/wikipedia-smugri-20251201 huggingface dataset:
Carley-pelastuslautta

Carley-pelastuslautta on pelastusväline, joka kuului pitkään laivojen varusteisiin. Lautta on useimmiten kulmistaan pyöristetyn suorakulmion muotoinen yleensä kyllästetystä purjekankaasta tehty poikkileikkaukseltaan pyöreä kehys, joka on täytetty kelluvalla materiaalilla, aiemmin balsalla, kapokilla tai korkilla. Kehikon alaosaan on tehty yleisimmin köydestä verkkomainen pohja. Lauttoja on hyvin monen kokoisia, pari miestä kannattavista aina suuriin parinkymmenen miehen. Myös pohjarakenne vaihtelee valmistajan mukaan.
Lautan reunoja kiertää köydestä tehty kahvarivistö. Joissakin lautoissa, eritoten sotalaivoissa, on ollut kyllästetystä purjekankaasta tehtyihin pusseihin pakattuja elintarvikkeita ja vesiastioita. Varustukseen on kuulunut myös meloja.
Historia.
Lautta kehitettiin höyrylaivojen tulon myötä. Varsinaista keksijää ei tiedetä. Niiden erot vaihtelevat suunnittelijan mukaan. Suomeen lauttamalli tuli sotien aikana saksalaisten kautta. 
Ensi kerran Carley-lauttoja nähtiin laajemmin ensimmäisessä maailmansodassa, sillä lautta osoittautui nopeasti hyvin käytännölliseksi: lautan pystyi säilyttämään laivalla lähes mitä tahansa sopivan kokoista pintaa vasten, sen saattoi pudottaa veteen kohtalaisen huoletta verrattuna veneeseen, lautalle mahtui paljon väkeä, eikä ollut merkitystä, kummin päin lautta asettui veteen. Lisäksi irrallinen lautta oli parin kolmen miehen helposti siirreltävissä, eikä sen veteen saaminen vaatinut ponnistuksia, toisin kuin venekurkien avulla siirrettävä pelastusvene, jonka vesillelaskukäsittely vaatii useita asiansa osaavia kansimiehiä. Lisäksi merihätätilanteessa veneiden laskeminen oli usein mahdotonta tai ainakin erittäin vaarallista, kun taas lautat sai vesille nopeasti. Erityisen vaikeasti käsiteltäviä lauttaan verrattuna olivat koottavat pelastusveneet, joissa oli purjekankaiset koottavat laidat. Sellaisia oli muun muassa "RMS Lusitanialla", jonka tuhossa havaittiin näiden veneiden vaikea käsiteltävyys. Toisen maailmansodan aikana Carley-lautat kuuluivat lähes kaikkien sota-alusten vakiovarusteisiin.
Vasta kun kaasutäytteiset katokselliset pelastuslautat ilmaantuivat 1960-luvun taitteessa, alkoivat Carleyt hiljalleen väistyä.
Joissakin vesibusseissa käytetään Carley-lautasta periytyviä noin 2x4 metrin kokoisia pelastuslauttoja. Ne ovat uretaanitäytteisestä lasikuidusta valmistettuja, Niiden laitaa kiertää rivi köydestä tehtyjä kahvoja. Lautoissa on myös sisäänrakennettu tutkaheijastin eli ne näkyvät pelastusalusten tutkissa. Näitä avolauttoja käytetään vain suppealla alueella liikkuvissa matkustaja-aluksissa, koska ne on tarkoitettu vain osoittamaan haaksirikkopaikan ja ennen muuta tarjoamaan kelluntaturvaa ja kokoontumispisteen aluksessa olleille. Alusten liikkuma-alueilla on nopeasti saatavilla apua, joten pelastettavat eivät joudu olemaan pitkää aikaa veden varassa.
Bùi Thị Nhung

Bùi Thị Nhung (s. 21. tammikuuta 1983 Vīnh Bảo) on vietnamilainen yleisurheilija, joka kilpailee korkeushypyssä.
Bui voitti vuonna 2003 Aasian-mestaruuskilpailuissa kultaa tuloksellaan 188 senttimetriä. Hän osallistui seuraavana vuonna Ateenan olympialaisiin, joissa hän oli karsinnan 33. paras eikä päässyt finaaliin. Bui hyppäsi toukokuussa 2005 ennätyksensä 194 ja ponnisti vuonna 2007 sisäratojen ennätyksensä 190. Hän sijoittui Aasian-mestaruuskisoissa 2009 viidenneksi.
Puukenkäpuu

Puukenkäpuu on Ermanno Olmin käsikirjoittama ja ohjaama italialainen elokuva vuodelta 1978. Se kertoo elämästä Italian maaseudulla 1900-luvun alussa. Elokuva voitti Kultaisen palmun Cannesin elokuvajuhlilla. Elokuva eroaa Roberto Rossellinin ja Luchino Viscontin tyylistä ja muistuttaa Georges Rouquieria siinä, että elokuvassa ei itse asiassa tapahdu juuri mitään. Siinä seurataan viiden perheen elämää vuodenaikojen vaihtuessa. Huippukohtia ovat kun vauva syntyy, sika teurastetaan ja maasta löytyy kultakolikko. Mielipiteitä jakanut kohtaus on lehmän paraneminen: naisen lehmä on sairas, hän rukoilee ja lehmä paranee ihmeen avulla. Ohjaaja on siinä korostanut katolisen uskon merkitystä maalaisten elämässä.
Vastaanotto.
"Puukenkäpuu" sai Suomessa ensi-iltansa 1979, jolloin se keräsi suomalaisilta elokuvakriitikoilta toiseksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista. Eniten ääniä sai Woody Allenin "Manhattan." "Iltalehden" Heikki Eteläpään mukaan Olmin hellyydellä ja rakkaudella ohjaama "Puukenkäpuu" on suurimpia eeppisiä teoksia koko 1970-luvun elokuvassa. ”Rikkumattomalla harmonialla, hätäilemättömällä ohjausotteella ja vangitsevalla kuvalyriikalla Olmi tarkastelee suurperhe-elämää, meikäläisestä näkökulmasta pelottavasti feodaaliaikoja muistuttavaa, pohjoisitalialaisessa Lombardiassa 19. vuosisadan lopulla.”
Yhdysvaltalainen National Board of Review of Motion Pictures nosti elokuvan vuoden 1979 viiden parhaan vieraskielisen ensi-illan joukkoon.
Vuonna 2004 "The New York Timesin" kriitikot valitsivat "Puukenkäpuun" yhdeksi kaikkien aikojen tuhannesta parhaasta elokuvasta maailmassa.
Thomas Dickson (yleisurheilija)

Thomas Dickson (s. 8. heinäkuuta 1974) on saintvincentiläinen entinen yleisurheilija, joka kilpaili pikajuoksussa.
Dickson osallistui olympialaisiin kerran, Atlantassa 1996. Hän juoksi tuolloin maansa 4 × 400 metrin viestijoukkueessa, joka putosi ensimmäisellä kierroksella sijoituttuaan eränsä viidenneksi. Joukkue rikkoi kyseisessä juoksussa silloisen Saint Vincentin ja Grenadiinien ennätyksen ajallaan 3.06,52.
Lähteet.
Rottis

Rottis (ruots. Råttis) on vuonna 1986 ensi-iltansa saanut ruotsalainen animaatioelokuva, joka on tarkoitettu lähinnä varhaisnuorille opetusohjelmaksi. Se on saanut Mannerheimin lastensuojeluliiton suosituksen. Henkilöhahmoina ovat rotat ja siinä kerrotaan kahden nuoren rotan välinen rakkaustarina. Elokuvan piirrostyyli on todella yksityiskohtainen ja siinä on paljon lauluja.
FC Viljandi

FC Viljandi oli jalkapalloseura Viljandin kaupungista Virosta. Vuonna 2011 perustettu joukkue pelasi Meistriliigassa, maan korkeimmalla sarjatasolla. Miesten edustusjoukkue pelasi kotiottelunsa Viljandi linnastaadionilla.
Historia.
FC Viljandi perustettiin vuonna 2011, kun JK Tulevik Viljandi päätti irtautua tekemästään yhteistyöstä FC Floran kanssa ja siirtyi pelaamaan alemmalle sarjatasolle. FC Viljandin perustamisella varmistettiin viljandilaisen jalkapalloilun jatkaminen Meistriliigassa. Seura lakkautettiin vuonna 2012.
Nana Mizuki

Nana Mizuki (, 21. tammikuuta 1980 Niihama, Ehime, Japani) on japanilainen laulaja-lauluntekijä ja ääninäyttelijä. Hän debytoi ääninäyttelijänä vuonna 1998. Mizuki on ääninäytellyt muun sarjoissa Naruto, Love Hina, Shugo Chara! ja Mahōshōjo Lyrical Nanoha.
Hän oli ensimmäinen ääninäyttelijä, joka piti konsertin Tokyo Domessa.
Oscar Wendt

Oscar Wendt (s. 24. lokakuuta 1985) on ruotsalainen jalkapalloilija, joka on pelannut Saksan Bundesliigan Borussia Mönchengladbachissa kausina 2011–2021. Kaudella 2021–2022 hän edustaa IFK Göteborgia, jossa hän pelasi jo uransa alkupuolella. Hän on pelipaikaltaan useimmiten vasen laitapuolustaja.
Seurajoukkueura.
Wendt pelasi uransa alkuvaiheissa kotikaupunkinsa seurassa IFK Skövdessä, josta hän siirtyi vuonna 2003 IFK Göteborgiin. Hän nousi seuran edustusjoukkueeseen lopullisesti kaudella 2005, jolloin hän pelasi Allsvenskanissa 21 ottelua ja teki niissä yhden maalin. Vuonna 2006 hän siirtyi tanskalaiseen FC Kööpenhaminaan nelivuotisella sopimuksella.
Ensimmäisinä kahtena vuotena Wendt ei aivan saanut vakiinnutettua paikkaansa avauskokoonpanossa, ollen aluksi varavaihto norjalaiselle André Bergdølmolle ja myöhemmin tanskalaiselle Niclas Jensenille. Kuitenkin vuonna 2008 hänestä tuli vakiovalinta oikeaksi puolustajaksi ja samalla hän sai kutsun Ruotsin A-maajoukkueeseen. Vahvat esitykset herättivät muun muassa englantilaisen West Ham Unitedin ja italialaisen Genoan kiinnostuksen. 
Wendt pelasi Kööpenhaminan joukkueessa Mestarien liigassa kausilla 2006–2007 ja 2010–2011 yhteensä 12 ottelua. Hän pelasi seuran paidassa 138 liigaottelua ja voitti Tanskan Superliigan neljästi, vuosina 2007, 2009, 2010 ja 2011 sekä Tanskan cupin 2009.
Kesäkuussa 2011 Wendt siirtyi saksalaiseen Borussia Mönchengladbachiin ilmaisella siirrolla, sopimus oli alun perin pituudeltaan kolme vuotta. Hän pelasi kymmenen kauden aikana 244 bundesliigaottelua, joissa hän teki 16 ja syötti 18 maalia. Mestarien liigassa hän pelasi 15 ottelua ja teki maalin marraskuussa 2020 kotiottelussa FK Šah’tar Donetskia vastaan. Eurooppa-liigassa hän pelasi 21 ottelua Borussian joukkueessa.
Maajoukkueura.
Wendt pelasi ensimmäisen ottelunsa Ruotsin jalkapallomaajoukkueessa ystävyysottelussa Venezuelaa vastaan tammikuussa 2007. Ensimmäisen arvokilpailujen karsintaottelunsa hän pelasi MM-karsinnassa Albaniaa vastaan syyskuussa 2008. Hän on pelannut kaikkiaan 28 maaottelua, joista neljä on ollut MM- ja seitsemän EM-karsintaotteluja. Viimeksi hän on pelannut maajoukkueessa marraskuussa 2016. 
Saavutukset.
FC Kööpenhamina
Floralia

Floralia () oli antiikin Rooman aikainen juhla, jota vietettiin vuosittain 28. huhtikuuta - 3. toukokuuta kasvillisuuden ja sadonkorjuun jumalattaren Floran kunniaksi. Sen vietto oli kansanomaista: kevään tuloa juhlistettiin tanssien ja kaupungeissa järjestettiin erilaisia näytöksiä ja esitettiin näytelmiä.
Von Thronstahl

Von Thronstahl oli saksalainen elektronista musiikkia, martial industrialia, neoklassista ja neofolkia soittava yhtye, joka toimi vuosina 1995–2010.
Yhtyettä on pidetty fasistisena, ja yhtye onkin käyttänyt näkyvästi fasistisia symboleja kuten mustaa aurinkoa. Teemoja Von Thronstahlin musiikissa ovat muun muassa katolilaisuus, sota ja eurooppalainen mytologia. Yhtyeen omien sanojen mukaan Von Thronstahlin päämääränä on "ilmentää eurooppalaista identiteettiä musiikin kautta". 
Yhtyeen tunnetuimpiin kappaleisiin kuuluvat punk-yhtyeiden coverit "We Walked In Line" (Joy Division) ja "Saints Are Coming" (The Skids), jotka on industrial-musiikin perinteiden mukaan käännetty yhtyeen omaa tematiikkaa palveleviksi. 
Aiheesta muualla.
Von Thronstahlin virallinen kotisivu
Worship Music

Worship Music on Anthraxin kymmenes studioalbumi. Alun perin albumi piti julkaista toukokuussa 2009. Myöhemmin julkaisupäiväksi varmistettiin 13. syyskuuta 2011. Albumin kappale ”Fight ’em ’til You Can’t” julkaistiin 23. kesäkuuta ilmaiseksi yhtyeen nettisivulla.
Albumi ylsi ensimmäisellä listaviikollaan Suomen virallisen listan sijalle 6.
Mary Keitany

Mary Jepkosgei Keitany (s. 18. tammikuuta 1982) on kenialainen kestävyysjuoksija.
Keitany sai maantiejuoksun MM-kilpailuissa Udinessa 2007 hopeaa juostuaan puolimaratonin tuolloisessa Kenian ennätysajassa 1.06.48. Joukkuekilpailussa Kenia saavutti kultaa. Myöhemmin samana vuonna hän avioitui toisen urheilijan, Charles Koechin kanssa ja synnytti perheen esikoispojan kesäkuussa 2008. Hän palasi kilpailuihin toukokuussa 2009 ja voitti saman vuoden lokakuussa puolimaratonin maailmanmestaruuden Birminghamissa tuolloisella Afrikan ennätysajalla 1.06.36. Hän sai kultaa myös joukkuekilpailussa.
Keitany juoksi 9. toukokuuta 2010 Berliinissä 25 kilometrin maailmanennätyksen 1.19.53, joka rikkoi aiemman, Mizuki Noguchin nimissä olleen ME:n 2 minuutilla ja 20 sekunnilla. Helmikuussa 2011 hän juoksi Ra’s al-Khaimassa puolimaratonin maailmanennätyksen 1.05.50, ja teki väliaikana 20 kilometrin maailmanennätyksen 1.02.36. Hän voitti samana vuonna myös Lontoon maratonin ajalla 2.19.19. Vuonna 2012 hän uusi Lontoon maratonin voittonsa Kenian ja Afrikan ennätyksellä 2.18.37. Lontoon olympialaisissa hän sijoittui neljänneksi.
Keitany voitti New Yorkin maratonin vuosina 2014–2016 ja 2018. Vuoden 2017 Lontoon maratonilla Keitany juoksi vain naisille sallitun kilpailun maailmanennätyksen 2.17.01. Kilpailun väliaikana hän juoksi 30 kilometrin maailmanennätyksen 1.36.05.
Syyskuussa 2021 Keitany ilmoitti lopettavansa uransa lonkkavaivojen vuoksi.
Ultraman

Ultraman (jap. ウルトラマン, "Urutoraman") on japanilainen TV-hahmo, johon perustuvan ensimmäisen TV-sarjan esittäminen alkoi vuonna 1966. Ultramanista oli tehty 16 eri TV-sarjaa vuoteen 2006 mennessä eli 40 vuoden aikana. Ultraman esiintyy myös japanilaisissa manga-sarjakuvissa.
Dick Clark – 20 Years of Rock n’ Roll

Dick Clark – 20 Years of Rock n’ Roll on kyseessä olevan musiikkivaikuttajan nimissä vuonna 1973 julkaistu kokoelma-albumi nuorisomusiikin silloin 20-vuotisesta historiasta. Kahdella LP-levyllä olevat kolmekymmentä menestyskappaletta ovat vuosilta 1953-1972. LP-levyn ohella muut julkaisumuodot ovat olleet Ampexin 8-raitainen kelanauha ja musiikkikasetti. Kappaleita on muokattu elektronisesti stereofonista äänentoistoa varten.
Levy-yhtiö on Buddah Records. Emoyhtiö on ollut Viewlex, Inc.
Pakkauksen on suunnitellut Milton Sincoff ja taiteellisena johtajana on toiminut Michael Mendel. Kansikuvan lehtiartikkeleissa on selostettu Britanniassa esitetyn elokuvan Rock Around the Clock ensi-illan aiheuttamia levottomuuksia, sitä kuinka 20 000 teini-ikäistä kerääntyi Paramount Theatren edustalle pyrkiäkseen Alan Freedin show’hun sekä The New York Timesin raporttia Woodstockin festivaalista.
Kadotetut (elokuva)

Kadotetut () on Luchino Viscontin ohjaama elokuva vuodelta 1969. Se on italialais-saksalais-sveitsiläistä yhteistuotantoa. Se kertoo varakkaasta Essenbeckin perheestä, joka on harjoittanut liiketoimintaa natsipuolueen kanssa. Elokuva sijoittuu kolmannen valtakunnan alkuvuosiin. Siinä on nähty yhteyksiä sekä Thomas Mannin romaaniin "Buddenbrookit" että esseniläisen Kruppin suvun tarinaan.
Elokuva oli Oscar-ehdokkaana. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Suru ja sääli

Suru ja sääli ("Le chagrin et la pitié") on Marcel Ophülsin ohjaama yli neljätuntinen dokumenttielokuva vuodelta 1969. Elokuva käsittelee toisen maailmansodan aikaista Ranskaa ja sen vastarintaliikkeen historiaa. Siinä on leikattu yhteen 1960-luvulla tehtyjä haastatteluja ja uutisfilmejä 1940-luvulta.
Ophüls oli elokuvasta ehdolla parhaan dokumentin Oscar-palkinnon saajaksi. "The New York Timesin" kriitikot valitsivat "Surun ja säälin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Porvariston hillitty charmi

 
Porvariston hillitty charmi ("Le Charme discret de la bourgeoisie") on Luis Buñuelin ohjaama surrealistinen elokuva vuodelta 1972.
Elokuvassa voidaan erottaa neljä kerronnan tasoa: todellisuus, unelmat, päälle äänitetty kerronta ja kertomus matkasta maalaistiellä. Elokuvassa käytetään ruokaa ohjaajan kritisoiman porvarillisen arvomaailman symbolina. Aterian tarkoitus ei ole tyydyttää nälkää vaan osoittaa syöjien asemaa, ja niin jokainen ateria viimeistä lukuun ottamatta on turhauttava kokemus.
"Porvariston hillitty charmi" sai parhaan vieraskielisen elokuvan Oscar-palkinnon. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.
Luvo Manyonga

Luvo Manyonga (s. 8. tammikuuta 1991) on eteläafrikkalainen yleisurheilija, jonka päälaji on pituushyppy.
Manyonga sai pronssia Bambousin alle 20-vuotiaiden Afrikan-mestaruuskilpailuissa 2009 tuloksella 749. Hän voitti saman ikäluokan maailmanmestaruuden Monctonissa 2010 tuloksella 799. Hän hyppäsi Afrikan junioriennätyksen 819 Bottropissa 9. heinäkuuta 2010. Hän voitti kultaa Maputon Afrikan kisoissa 2011 tuloksella 802. Daegun MM-kilpailuissa 2011 hän oli viides tuloksella 821.
Manyonga saavutti hopeaa Durbanin Afrikan-mestaruuskilpailuissa 2016 tuloksella 823. Hän sai samana vuonna olympiahopeaa Rio de Janeirossa viidennellä kierroksella hyppäämällään ennätystuloksellaan 837. 
Lontoon MM-kilpailuissa 2017 Manyonga ponnisti maailmanmestaruuteen tuloksella 848. Hän saavutti hopeaa Birminghamin MM-hallikilpailuissa 2018 sisäratojen Afrikan-ennätystuloksella 844 cm. Edellisen maaosan halliennätyksen 840 hän oli hypännyt muutamaa viikkoa aiemmin Metzissä. Gold Coastin Kansainyhteisön kisoissa hän voitti kultaa tuloksella 841. Hän saavutti samana vuonna hopeaa Asaban Afrikan-mestaruuskilpailuissa tuloksella 843. Hän sijoittui neljänneksi Dohan MM-kilpailuissa 2019.
Pituushypyn ulkoratojen Afrikan ennätystä Manyonga on parantanut kahdesti; Pretoriassa 17. maaliskuuta 2017 hän hyppäsi 862 cm ja 22. huhtikuuta 2017 Potchefstroomissa 865 cm.
Maaliskuussa 2012 Manyonga antoi metamfetamiinia sisältäneen dopingnäytteen ja hän sai 18 kuukauden kilpailukiellon. Kilpailukielto päättyi syyskuussa 2013. Kesäkuussa 2021 hän sai neljän vuoden kilpailukiellon laiminlyötyään olinpaikkatietojensa ilmoittamisen. Kilpailukielto määrättiin alkavaksi 23. joulukuuta 2020.
Mahdiyya

Mahdiyya oli mahdilaisten perustama islamilainen valtio nykyisen Sudanin alueella vuosina 1881−1896. Valtion perusti mahdiksi julistautunut Muhammad Ahmad, joka valloitti joukkoineen alueen Egyptiltä. Valtion valloittivat brittiläis-egyptiläiset joukot sodan jälkeen.
Historia.
Mahdilaisliike syntyi Etelä-Sudanissa, jossa paikalliset kokivat aluetta hallinneen Egyptin sortavan heitä. Vuonna 1844 syntynyt Muhammad Ahmad julistautui mahdiksi vuonna 1881. Hänen taaksensa liittyivät nopeasti Sudanin alueen paimentolaiset, jotka olivat jo aiemmin vastustaneet Egyptin yrityksiä verottaa heitä. Brittiläiset vallanpitäjät Egyptissä kiinnittivät aluksi vain vähän huomiota paikallisena herätysliikkeenä pitämiinsä mahdilaisiin, mutta kun mahdilaiset valloittivat baggararatsujoukkoineen El Obeidin, britit ymmärsivät tilanteen vaativan voimakasta sotilaallista väliintuloa. Mahdilaiset valtasivat vuonna 1885 Khartumin, jonka varuskuntaa pelastamaan lähetetty kenraali Charles George Gordon kuoli taistelussa heitä vastaan. Voittojen jälkeen mahdilaisiin liittyivät myös Niilin varren maanviljelijät.
Muhammad Ahmad kuoli vähän Khartumin valloituksen jälkeen, ja hänen seuraajansa oli kalifi Abdallahi ibn Muhammad. Ibn Muhammad hallitsi 13 vuotta. Brittien ohella Mahdiyyaa uhkasivat ibn Muhammadin kaudella Eritreassa olleet italialaiset sekä Kongosta edenneet ranskalaiset. Näiden torjumiseksi britit aloittivat vuonna 1896 Herbert Kitchenerin johdolla hyökkäyksen Mahdiyyaa vastaan. Hänen joukkonsa kukistivat Mahdiyyaan Omdurmanin taistelussa, ja sen jälkeen britit kukistivat Mahdiyyan ottamalla haltuunsa Khartumin.
Movin’ On (Commodores)

Movin' On on yhdysvaltalaisen soul-yhtye Commodoresin studioalbumi vuodelta 1975. Yhtyeen riveissä oli sittemmin menestyksellistä soolouraa tehnyt Lionel Richie.
Albumilta on julkaistu single "Sweet Love", joka on ollut Billboardin U.S. Hot 100 -listalla sijalla #5 ja R&amp;B-listalla sijalla #2.
Albumin ovat tuottaneet James Carmichael ja Commodores. Levy-yhtiö on Hollywoodissa toiminut Motown Record Corporation. Albumi onkin äänitetty ja miksattu Hollywoodissa Motownin studioilla.
Äänittäjänä, teknisenä johtajana ja Arp:n ohjelmoijana on toiminut Cal Harris ja albumin koordinaattorina Benjamin Ashburn.
Taiteellisena johtajana on toiminut Frank Mulvey ja kannen kuvan on tehnyt Peter Palombi. Takakannen valokuvan kuusimiehisestä yhtyeestä on ottanut Antonio Kratochvil.
Yhtyeen managerina on ollut Benjamin Ashburn &amp; Associates, Inc., 200 West 135th Street, New York, New York 10030.
Albumin aikalaisarvio oli muun muassa MUSA-lehdessä. Sen mukaan Commodores oli Tamlan valovoimaisimpia soul-yhtyeitä. Yhtyeeltä oli ilmestynyt tätä ennen albumit "Machine Gun" ja "Caught in the Act". Yhtye oli löytänyt oman funky-linjansa, jonka aineksia olivat vahva rytmipohja, kitarariffittely, puhallinsektio ja vahvat lauluosuudet. Albumin suosituimmiksi kappaleiksi arvioitiin nousevan "Mary, Mary" sekä "Get a Witness".
Kappaleet.
Commodores-yhtye on osallistunut kappaleiden sovitukseen.
Albumin hidas kappale on Lionel Richien sooloilema "Sweet Love". Keskitempoisia ovat "Time" ja instrumentaali "Cebu".
Julkaisijat ovat Jobete Music Co., Inc. &amp; Commodores Music Corp. (ASCAP).
Lähteet.
Viitteet.
Michael Rodgers

Michael ”Mike” Rodgers (s. 24. huhtikuuta 1985) on yhdysvaltalainen pikajuoksija.
Rodgers voitti hallikaudella 2008 Yhdysvaltain-mestaruuden 60 metrin juoksussa ja sijoittui samalla matkalla neljänneksi Valencian MM-hallikilpailuissa. Vuonna 2009 hän voitti Yhdysvaltain-mestaruuden 100 metrin juoksussa, mutta karsiutui Berliinin MM-kilpailuissa välierissä. Talvella 2010 Redgers voitti kotimaansa mestaruuden 60 metrillä. Dohan sisäratojen MM-kilpailuissa hän sai hopeaa ajalla 6,53. Hän voitti Yhdysvaltojen-mestaruuden 60 metrillä jälleen hallikaudella 2011.
Kesäkuussa 2011 Rodgers sijoittui 100 metrillä kolmanneksi Yhdysvaltain mestaruuskilpailuissa, ja hänet valittiin Daegun MM-kisoihin 100 metrille ja 4 × 100 metrin viestiin. Heinäkuussa hän kuitenkin antoi metyyliheksaaniamiini-piristettä sisältäneen dopingnäytteen ja hänen tilalleen kisajoukkueeseen nousi Trell Kimmons. Rodgersin mukaan hän sai piristeen käyttämästään lisäravinteesta. Hän sai yhdeksän kuukauden kilpailukiellon, joka alkoi 19. heinäkuuta 2011 ja päättyi 18. huhtikuuta 2012.
Moskovan MM-kilpailuissa 2013 Rodgers sijoittui kuudenneksi 100 metrillä ja juoksi toisen osuuden hopeaa saaneessa Yhdysvaltojen pikaviestijoukkueessa. Hän juoksi avausosuuden Yhdysvaltojen voittaessa World Relays -kilpailuissa 2015 kultaa 4 × 100 metrin viestissä maan ennätysajalla 37,38. Pekingin MM-kilpailuissa 2015 hän oli 100 metrillä viides ja Portlandin MM-hallikilpailuissa 2016 60 metrillä kuudes. Hän kuului Yhdysvaltojen voitokkaaseen pikaviestijoukkueeseen World Relays -kilpailuissa 2017. Lontoon MM.kilpailuissa 2017 hän juoksi avausosuuden hopeaa saaneessa Yhdysvaltojen pikaviestijoukkueessa. 
Rodgers saavutti 4 × 100 metrin viestissä hopeaa World Relays -kilpailuissa 2019. Saman vuoden Pan-Amerikan kisoissa Limassa hän voitti kultaa 100 metrillä ajalla 10,09 ja sai pronssia pikaviestissä. Dohan MM-kilpailuissa hän juoksi kolmannen osuuden Yhdysvaltain 4 × 100 metrin viestijoukkueessa, joka voitti kultaa maan ennätysajalla 37,10. Samojen kisojen 100 metrillä hän karsiutui välierissä.
Sennarin sulttaanikunta

Sennarin sulttaanikunta () oli valtio nykyisen Sudanin alueella 1500-luvun alusta vuoteen 1821. Sennarin pääväestön muodostivat funjit. Sennarin sulttaanit hallitsivat suurta osaa Sudanin niloottisista alueista. Valtio kukistui lopulta Ottomaanien vallan alaisen Egyptin hyökkäyksessä, johon se sittemmin liitettiin.
Historia.
Vähän ennen Sennarin egyptiläisvalloitusta kootun Funj kronikan mukaan funjien alkuperäiset asuinalueet sijaitsivat Sinisestä-Niilistä etelään Dar Fung-nimellä tunnetulla alueella. Vuonna 1772 Sennarissa käyneen tutkimusmatkaaja James Brucen mukaan paikalliset uskoivat polveutuvansa niloottisesta väestöstä, joka oli perustanut kuningaskunnan Valkoisen-Niilin varteen 600-luvulla. Luotettavia historiallisia lähteitä Sennarin sulttaanikunnan ensimmäisistä vaiheista ei ole. Todennäköistä on että funjit tulivat Sennarin alueelle etelästä Alwan kuningaskunnan romahdettua, mikä veti alueelle myös arabeja. Funjien tiedetään voittaneen arabit taistelussa vuonna 1504. Juutalainen David Reubeni, joka oli oman kertomuksensa mukaan kulkenut Sennarin alueella karavaanin mukana vuonna 1524, kertoi sulttaani Amara Dunkasista joka hallitsi muiden alueiden ohella Sennaria. Sennar oli jo tuolloin tärkeä kauppakeskus, mutta Reubenin mukaan sulttaani itse asui kaupungista etelään, ehkä siirrettävässä telttaleirissä. Reubenin mukaan Dunkas oli muslimi. Sennarin sulttaanien valta perustui ratsuväkeen, jonka avulla he pystyivät tehokkaasti verottamaan alueensa paimentolaisia. He pitivät hallussaan myös tärkeitä karavaanireittejä Punaisenmeren satamiin ja Egyptiin, jonne kuljetettiin esimerkiksi norsunluuta ja kultaa. Sennarin sulttaanikunta oli loistonsa huipulla sulttaani Badi II:n valtakaudella 1644–80. Valtakunta laajeni ja vääräuskoisia nubia otettiin orjiksi ja heitä asutettiin Sennaria ympäröiviin kyliin orja-armeijan tarpeisiin. 1700-luvulla alueen läpi alkoi myös kulkea Länsi-Afrikasta tulevia pyhiinvaeltajia ja Sennarin kaupunki kasvoi merkittävästi.
1700-luvulla Sennar kävi lukuisia sotia Etiopiaa vastaan, mutta sodankäynti ei johtanut merkittäviin muutoksiin. Se menetti myös joitakin läntisiä alueitaan laajenevalle Darfurin sulttaanikunnalle. Badi IV oli sulttaanikunnan viimeinen voimakas hallitsija ja hänen kuolemansa jälkeen vuonna 1762 alue hajosi Hamajeina tunnettujen vanhojen sotilassukujen käsiin. Sulttaanikunnan hallintokeskus siirtyi 1700-luvun puolivälin jälkeen Sennarista Shendin kaupunkiin Sennarin olosuhteiden kaoottisuuden takia. Egyptiläisten joukkojen hyökätessä Sennariin ne kohtasivat vain vähäistä vastarintaa.
Nuottasaaren koulu

Nuottasaaren koulu on Oulussa Nuottasaaren kaupunginosassa toimiva alakoulu, joka kuuluu hallinnollisesti Myllytullin kouluun. Koulun vieressä sijaitsevan Heinäpään urheilukeskuksen vaikutuksesta kouluun perustettiin Pohjois-Suomen ensimmäinen peruskoulun liikuntaluokka vuonna 1996. 
Arkkitehti Uki Heikkisen toimiston suunnittelema koulurakennus valmistui vuonna 1965. Valmistuttuaan koulu oli Oulun suurin kansakoulu. Koulun valmistuttua vanha Heinätorin kansakoulu muutettiin apukouluksi. Nuottasaaren koulun ensimmäisenä rehtorina toimi Tauno Hämäläinen. 
Koulurakennuksen seinässä on sijainnut kuvanveistäjä Kauko Räsäsen kuparinen reliefi "Aapelus".
Merilyn Rikkinen

Merilyn Rikkinen (s. 22. kesäkuuta 1991) on suomalainen entinen kilpakarateka. Hän edusti Suomea vuoden 2010 nuorten EM-kilpailuissa sijoittuen viidenneksi ja voittaen Pohjoismaiden mestaruuden niin omassa sarjassa kuin myös joukkueessa. Hän voitti vuonna 2009 ja 2010 Finnish open -kilpailut ja vuonna 2010 Budapestin avoimet. Hän edusti helsinkiläistä karateseuraa Renshin-kan. Rikkinen on toiminut Reshin-Kanin karatevalmentajana vuodesta 2005 lähtien ja hän on ollut Suomen Karateliiton hallituksen jäsen tammikuusta 2018 tammikuuhun 2019, jolloin hän toimi liiton markkinointi- ja viestintävaliokunnan puheenjohtajana. 
Rikkisellä on liiketalouden ja yhteiskuntatieteiden maisterin tutkinnot ja hän työskentelee KONE Oyj:n Baltian myyntijohtajana.
Lennart Lindberg (yleisurheilija)

Lennart Lindbergh () oli suomalainen yleisurheilija.
Idrottsklubben-32:n edustaja löysi juoksijan lahjansa 20-vuotiaana varusmiehenä Dragsvikissä vuonna 1947. Seuraavana kesänä hän oli jo nuorten 400 metrin Suomen mestari. Ossi Mildhin kova kilpakumppani voitti Kalevan kisoissa 400 metrin aitojen kultaa Helsingissä 1951 ja Lahdessa 1956 sekä lisäksi aidoissa yhden hopean ja kaksi pronssia sekä sileällä yhden pronssin.
Yleisurheilun EM-kisoissa Brysselissä 1950 Lindberg juoksi Suomen 4 × 400 metrin viestijoukkueessa (kvartetissa myös Jaakko Suikkari, Ragnar Graeffe ja Rolf Back) finaaliin ja siellä sitten kuudenneksi. Maaotteluissa hän esiintyi 19 kertaa vuosina 1949–1957 voittaen 400 metrin aidat Suomi–Ranska-maaotteluissa 1951. Ennätyksensä 52,7 hän aitoi Unkari-maaottelussa Budapestissä lokakuussa 1954. Silloin hän sijoittui aikojen perusteella siihen mennessä kolmanneksi parhaaksi suomalaisaitojaksi Mildhin ja Bebbe Storskrubbin jälkeen. Vuonna 1951 hän juoksi ennätyksensä 400 metrin sileällä aikaan 49,5.
Lennart Lindberg palveli 30 vuotta Helsingin palolaitoksen palveluksessa.
The Best of the Stylistics Volume II

The Best of the Stylistics on järjestyksessä toinen kokoelma-albumi ko. soul-yhtyeen tuotannosta. Äänitykset ovat vuosilta 1974-1976. Alaotsikkona on "Weekend" kansikuvassa näkyvän kalenterin mukaan. Albumi voi esiintyä myös nimellä "Best of the Stylistics Vol. 2". Albumin ovat tuottaneet Hugo &amp; Luigi levy-yhtiölleen H &amp; L Records.
Musiikkikasetteja on valmistettu Englannissa ja markkinoinnista on tällöin huolehtint Phonogram Limited, Stanhope House, Stanhope Place, London W2 2HH.
Kappaleet.
Kappaleiden tekijäpari on Hugo &amp; Luigi ja julkaisija on Cyril Shane Music. Kappaleen "Can't Help Falling in Love" on kuitenkin tehnyt George David Weiss ja julkaisija on Carlin Music.
Päätöskappaleet ovat eri järjestyksessä kuin kansikuvassa. Lisäksi kappaleen 2.3 vaihtoehtoinen nimi on "Star on a T.V. Show".
Tsaleploni

Tsaleploni on bentsodiatsepiinien tavoin vaikuttava unilääke. Se sitoutuu samantyyppisiin aivojen reseptoreihin ja sen vaikutukset ovat vastaavanlaiset: ahdistuksen tunteen lievittyminen sekä unen saamisen helpottuminen ja unen pidentyminen. Vaikutukseltaan tsaleploni on suhteellisen lyhytvaikutteinen, eli samaa tasoa tsolpideemin kanssa. Tsopikloni on pidempivaikutteinen saman lääkeaineryhmän tuote. 
Lääkemarkkinoilla tsaleplonin kauppanimi on "Sonata". Yhden tabletin annosvahvuus on 10 milligrammaa (mg).
Lääkkeen käyttöön liittyviä varoituksia.
Lääkeainetta ei määrätä yleensä pitkiksi ajoiksi, sillä siitä saattaa tulla riippuvaiseksi. Lääke myös omaa interaktiota eli yhteisvaikutusta: lamaavan vaikutuksen lisääntymistä, yhdessä toisten samansuuntaisten (sedatiivisten) lääkkeiden kanssa. Alkoholin kanssa sitä ei pidä ottaa.
Yliannostustapauksissa voidaan käyttää GABAA-antagonisti flumatseniilia.
Sivuvaikutukset.
Liiallinen sedaatio, muistihäiriöt, harha-aistimukset, tokkuraisuus sekä lääkkeeseen tottuminen. Siitä voi aiheutua lääkkeen tehon heikentymistä sekä ns. rebound-oireita, joita ilmenee lääkityksen loppuessa.
Nabil Lasmari

Nabil Lasmari (s. 8. helmikuuta 1978) on algerialainen sulkapalloilija. Hänellä on myös Ranskan kansalaisuus.
Lasmari voitti vuonna 2006 kaksinpelin Afrikan-mestaruuskilpailuissa ja sai kultaa myös seuraavan vuoden Afrikan kisoista. Hän putosi vuoden 2007 MM-kisoissa toisella kierroksella, mutta voitti saman vuoden Algerian avoimen turnauksen.
Lähteet.
Coenred

Coenred tai Cenred (n. 675–709) oli Mercian kuningas 704–709. Cenred oli kuningas Wulfheren poika ja seurasi setäänsä Aethelredia valtaistuimella vuonna 704, kun tämä vetäytyi luostariin. Cenred on saattanut hallita Merciaa yhdessä serkkunsa Ceolredin kanssa. Vuonna 708 Cenred lahjoitti maata Worcesterista hwiccojen piispalle Ecgwinille. Cenredin kaudella walesilaiset tekivät ryöstöretkiä Merciaan, jonka vuoksi raja-alueiden suojaksi rakennettiin valli. Beda Venerabiliksen mukaan Cenred luopui kruunusta vuonna 709 ja lähti Roomaan tullakseen munkiksi. Hänellä ei tiedetä olleen vaimoa tai lapsia, mutta kronikoiden Wigstan oli hänen jälkeläisensä. Beda Venerabiliksen Historia ecclesiastica gentis Anglorum on tärkeä hänestä kertova aikalaislähde.
Kauko Riikonen

Kauko Kaarlo Riikonen (24. heinäkuuta 1927 Jämsä – 20. syyskuuta 2010 Valkeakoski) oli suomalainen yleisurheilija.
Riikonen aloitti kolmiloikkaajana Jämsän Tarmossa. Kolmiloikassa hän saavutti kaksi TUL:n mestaruutta sekä Kalevan kisoissa Lahdessa 1956 hopeamitalin Valkeakosken Koskenpoikien väreissä. Hän osallistui kerran yleisurheilumaaotteluun, joka käytiin Helsingissä vuonna 1955 Unkaria vastaan. Tässä kisassa hän sijoittui toiseksi varmistaen lajin kaksoisvoiton Suomelle. Oma ennätys 15,00 syntyi Joutsenossa heinäkuussa 1956.
Riikonen työskenteli Valkeakosken kauppalan palveluksessa vuodesta 1951 alkaen vastaten paikkakunnan nuoriso-, raittius-, liikunta- ja matkailulautakunnan sihteerin tehtävistä. Eläkkeelle hän jäi vapaa-aikatoimen johtajan tehtävistä. 
Riikonen oli TUL:n kunniajäsen. Hänen tyttärensä on Hilkka Riikonen (myöhemmin Ahde).
Exeter House

Exeter House oli 1600-luvun alkupuolella rakennettu kartanomainen kaupunkitalo Derbyssä, Englannin Derbyshiressä. Se oli aikoinaan kaupungin suurin talo. Talo tunnetaan siitä, että Jakobiittikapinan alkuvaiheissa Charles Edward Stuart eli Bonnie Prince Charlie yöpyi siellä. Talo on nyttemmin purettu, mutta prinssin makuuhuoneen seinäpaneelit ja sisustus ovat Derbyn kaupunginmuseossa.
Talo sai nimensä Exeterin jaarleilta, jotka omistivat sen vuoteen 1757 asti. Kahdeksannen jaarlin kuoltua hänen leskensä myi talon Derbyn pormestarille John Binghamille. Binglamin kuoltua talon osti vuonna 1795, Jedediah Strutt. Hänkin asui siellä viimeiset vuotensa eli vuoteen 1797 asti. Talon viimeinen omistaja oli lakimies William Eaton Mousely, joka ääräsi talon purettavaksi koska se oliliian suuri ylläpidettäväksi ja lisäksi Exeter Bridgen laajennusten tiellä. Talon purkamisen yhteydessä "Prinssi Charlien huoneen" seinäpanelit myytiin erikseen, ja Michael Thomas Bass hankki ne Derbyn kaupunginmuseolle.
David Gates

David Gates (s. 11. joulukuuta 1940) on yhdysvaltalainen laulaja, lauluntekijä ja multi-instrumentalisti.
Gates tuli tunnetuksi 1970-luvulla Bread-yhtyeen johtajana, pääsolistina ja suurimpien hittien säveltäjänä. Näitä ovat muun muassa ”If”, ”Make It with You”, ”Guitar Man” sekä ”Everything I Own”, josta ovat tehneet oman versionsa muun muassa Ken Boothe, Boy George, Nicole Scherzinger, UB40 ja Edison Lighthouse. Vuoden 1971 ”If”-kappaleen on levyttänyt pari sataa artistia.
Larry Knechtel

Lawrence William ”Larry” Knechtel ['nektəl] (4. elokuuta 1940 – 20. elokuuta 2009) oli yhdysvaltalainen muusikko ja multi-instrumentalisti. Hän soitti sekä yhtyeissä että studiomuusikkona.
Larry Knechtel syntyi Kalifornian Bellin kaupungissa ja oli muusikkouransa alussa osa The Wrecking Crew -nimellä tunnettua Yhdysvaltojen länsirannikon kysytyimpien studiomuusikoiden ryhmää. Vuonna 1971 hän liittyi Bread-yhtyeeseen korvaamaan siitä eronnutta Robb Royeria.
Basistina Knechtel soittaa esimerkiksi The Byrds -yhtyeen versiolla Bob Dylanin kappaleesta ”Mr. Tambourine Man”. Bread-yhtyeen "The Guitar Man" tarjoaa esimerkin hänen sähkökitaroinnistaan. Pianistina Knechtelin tunnetuin esitys on Simon &amp; Garfunkel -duon menestysalbumin "Bridge over Troubled Water" nimikappale, jonka sovituksesta hän ja Paul Simon saivat Grammy-palkinnon.
Knechtel on mukana myös Billy Joelin albumilla "Streetlife Serenade" (1974) ja Barry Mannin albumilla "Survivor" (1975).
LMFAO

LMFAO oli vuonna 2006 perustettu, Yhdysvaltain Los Angelesista kotoisin oleva elektro hop -yhtye, johon kuuluvat DJ:t ja räppärit Redfoo (Stefan Kendal Gordy, s. 3. syyskuuta 1975) ja SkyBlu (Skyler Husten Gordy, s. 23. elokuuta 1986). Yhtyeen nimi on Internet-slangin lyhenne sanoista ""Laughing My Fucking Ass Off", mutta duon videossa se tarkoittaa "Loving My Friends And Others"".
Yhtyeen jäsenet ovat levy-yhtiö Motownin perustajan Berry Gordyn poika ja pojanpoika. 
Yhtyeen musiikki käsittelee pääasiassa juhlimista.
Euroopan Grand Prix 2011

Euroopan Grand Prix 2011 (virallisesti 2011 Formula 1 Grand Prix of Europe) oli Formula 1 -kauden 2011 kahdeksas osakilpailu, joka ajettiin 26. kesäkuuta Valencian katuradalla, Espanjassa.
Paalupaikalta kilpailuun lähti Red Bull -tallin Sebastian Vettel. Vettel ajoi myös kilpailun voittoon. Toiseksi sijoittui Fernando Alonso ja kolmanneksi Mark Webber. Kilpailu oli F1-historian neljäs kilpailu, jossa ei ollut yhtään keskeyttäjää. Samalla tehtiin ennätys maaliin ajaneiden kuskien määrässä kaikkien 24 kuljettajan ajaessa maaliin.
Vapaat harjoitukset.
Force Indian kolmoskuljettaja Nico Hülkenberg ajoi perjantain ensimmäisissä vapaissa harjoituksissa Paul di Restan tilalla. Team Lotuksen Karun Chandhok ajoi Jarno Trullin tilalla.
Desoksipipradroli

 
Desoksipipradroli eli 2-difenyylimetyylipiperidiini (2-DPMP) on aine, joka toimii noradrenaliinin ja dopamiinin takaisinoton estäjänä (NDRI) ehkäisemällä NET:n (norepinephrine transporter) ja DAT:n (dopamine active transporter) toiminnan.
Rakenne.
Desoksipipradroli muistuttaa rakenteeltaan läheisesti metyylifenidaattia ja pipradrolia, myös farmakologiset vaikutukset ovat näillä kolmella piperidiinillä samankaltaisia. Näistä kolmesta desoksipipradrolilla on pisin puoliintumisaika, sillä se on hyvin rasvaliukoinen molekyyli, jolta puuttuvat pooliset funktionaaliset ryhmät, joihin aineenvaihdunnan entsyymit yleensä tähtäävät.
Historia ja käyttö.
Desoksipipradrolin on kehittänyt lääkeyhtiö CIBA (nykyisin Novartis) 1950-luvulla narkolepsian ja tarkkaavaisuus- ja ylivilkkaushäiriön eli ADHD:n hoitoon, mutta sen käytöstä luovuttiin sitä muistuttavan metyylifenidaatin keksimisen jälkeen. Jotkut tahot uskovat, että desoksipipradroli voisi osoittautua ADHD:n hoidossa jopa jokseenkin toimivaksi, sillä eräät yksittäishenkilöt ovat ilmoittaneet kaipaavansa pitkäkestoisempia ADHD-lääkkeitä kuin nykyään käytössä olevat metyylifenidaatti ja dekstroamfetamiini. Desoksipipradrolia ei kuitenkaan tällä hetkellä määrätä lääkkeeksi.
Päihdekäyttö.
Lokakuussa 2010 desoksipipradroli nousi Suomessa uutislehtien otsikoihin kutsumanimellä Daisy. Ainetta oli esiintynyt huumausaineiden katukaupassa ja sitä oli ilmeisesti myyty "amfetamiinin kaltaisena" stimulanttina. Päihdekäytössä desoksipipradrolin suositeltu annosmäärä on n. 2–15 milligrammaa, joka on huomattavasti vähemmän kuin tavallisen katuamfetamiinin käyttöannokset. Käyttäjillä ei ollut selkeää tietoa aineen alkuperästä saatikka sen käyttömääristä, joten muutamia heistä päätyi tehohoitoon otettuaan yliannostuksen ainetta. Yliannostuksen saaneet olivat käyttäneet ainetta suonensisäisesti. Käyttäjiltä ovat pettäneet munuaiset ja sitä kautta muut sisäelimet. Poliisin mukaan Daisy aiheuttaa käyttäjissä psykoosia ja somaattisia vammoja.
Ari Larnemaa

Ari Larnemaa (s. 1952) on Actival Oy:n toimitusjohtaja ja helsinkiläinen ravintolavaikuttaja
Ari Larnemaan MBA -diplomityö käsitteli ravintolakaupan sidosryhmiä (Haaga Instituutti 1997).
Larnemaa on julkaissut ruoka- ja ravintolakirjan "Suomalainen ruokaretki" (Tammi 2001) yhdessä Kauppalehti Option entisen päätoimittajan Pekka Ritvoksen ja valokuvaaja Kaius Hedenströmin kanssa.. Hän toimi ravintola-alan ammattilehden, Valomerkin päätoimittajana 1997-2000. 
Aromi-lehti palkitsi hänet PRO-palkinnolla vuonna 2003 ravintola-alan vuoden vaikuttajana ja parhaasta Restaluosto -ideasta.
Teokset.
Larnemaa, Ari; Ritvos, Pekka &amp; Hedenström, Kaius: Suomalainen ruokaretki. Tammi 2001
Larnemaa, Ari: Ravintolakaupan sidosryhmät. Haaga Instituutti 1997
Syöpäosasto

Syöpäosasto () on venäläisen Aleksandr Solženitsynin kirjoittama osittain omaelämäkerrallinen romaani. Alkuteos on julkaistu vuonna 1967 ja kielletty Neuvostoliitossa vuonna 1968. Romaani kertoo nimensä mukaisesti yhden syöpäosaston potilaiden tarinaa uzbekistanilaisessa sairaalassa vuonna 1955. Samalla kirja on vertauskuvallinen teos Stalinin jälkeisen ajan Neuvostoliitosta.
Kirjan on Suomessa kustantanut Tammi vuonna 1968 Keltaisessa kirjastossa kahdessa osassa.
AMP-deaminaasi

AMP-deaminaasi eli adenosiinimonofosfaattideaminaasi, adenylaattideaminaasi tai myoadenylaattideaminaasi on entsyymi, joka katalysoi AMP-molekyylin hydrolysoitumista IMP-molekyyliksi ja ammoniakiksi. Entsyymi on tärkeä puriininukleotidien aineenvaihdunnassa.
Toiminta.
Ihmisellä tiedetään neljä AMP-deaminaasin isoentsyymiä. M-isoentsyymiä esiintyy lihaksistossa, L-isoentsyymiä maksassa ja aivoissa ja kahta muotoa E1 ja E2 erytrosyyteissä.
Entsyymi ei ole aktiivinen lihasten ollessa levossa , mutta aktivoituu lihasten pH:n laskiessa ja ATP/AMP-suhteen pienentyessä. Nämä molemmat ilmenevät lihasrasituksen yhteydessä. Lihasrasituksen aikana entsyymi sitoutuu lihasten myosiiniin. Entsyymin katalysoimassa reaktiossa vesi toimii nukleofiilinä ja hyökkää adenosiinimonofosfaatin pyrimidiinirenkaaseen. Tämän jälkeen tapahtuu protoninsiirto vedeltä aminoryhmällä, joka poistuu ammoniakkina. Reaktiota edistävät sinkki-ionit, jotka tekevä vedestä nukleofiilisemman. Adenosiinitrifosfaatti toimii AMP-deaminaasin allosteerisenä aktivaattorina ja entsyymissä on sille sitoutumiskohta. Guanosiinitrifosfaatti ja fosfaatti-ioni ovat AMP-deaminaasin allosteerisia inhibiittoreita.
AMP-deaminaasi on muodostaa yhdessä kahden muun entsyymin, adenylosukkinaattisyntaasin ja adenylosukkinaattilyaasin, kanssa puriininukleotidisyklin. Entsyymin tehtävä on poistaa lihasrasituksen seurauksena muodostuvaa adenosiinimonofosfaattia. Entsyymin tuottama ammoniakki toimii fosfofruktokinaasi-1:n aktivaattorina ja täten stimuloi glykolyysiä. Myös IMP-konsentraation kasvu voi aktivoida glykogeenifosforylaasin toimintaa.
AMP-deaminaasin puutos.
Eräs autosomaalisesti ja resessiivisesti periytyvä mutaatio aiheuttaa AMP-deaminaasin tuotannon vähäisyyttä. Tämä mutaatio on noin prosentilla valkoihoisesta väestöstä. AMP-deaminaasin puutos ilmenee lihaksien voimakkaana kipeytymisenä ja väsymisenä rasituksen jälkeen. Entsyymin vähäisyyden arvellaan olevan eräiden muiden neuromuskulaaristen sairauksien perustana. Maksassa esiintyvän AMP-deaminaasin isoentsyymin puute voi aiheuttaa kihtiä.
Strateginen ilmapommitus

Strateginen ilmapommitus on sotastrategia, jonka tarkoitus on tuhota vihollisen kyky puolustautua esimerkiksi tuhoamalla sen maa- ja merivoimat. Pommituksiin voidaan käyttää strategisia pommikoneita, pitkän tai keskipitkän kantaman ohjuksia tai ydinaseistettuja hävittäjäpommikoneita. Hyökkäykset tehdään vihollisen voittamisen kannalta tärkeisiin kohteisiin.
Strategisia pommituksia suorittivat muun muassa Yhdistynyt kuningaskunta ja Yhdysvallat toisessa maailmansodassa vuosina 1943–1945 Saksaa vastaan: britit yöpommituksina ja yhdysvaltalaiset päiväpommituksina. Brittien ajatus siirtyä yksittäisten kohteiden yöpommituksista kaupunkialueiden yöpommituksiin syntyi ajatuksesta, joka perustui tutkimuksiin yöpommitusten epätarkkuudesta. Kaupungeissa joka tapauksissa aiheutuvan tuhon, myös siviilituhojen, uskottiin vaikuttavan saksalaisten yleiseen tahtoon taistella toinen maailmansota loppuun rauhaan taipumalla jo ennen miehitystä. Siviilikohteiden massapommittaminen tarkoituksella voi osoittautua sotarikokseksi.
Strategisten pommitusten vastakohta on taktinen pommitus, jonka tarkoituksena yleensä on tukea "kaukotykistönä" maavoimien toimintaa. Yksi tällainen malli on liittynyt salamasotaan, siihen, että ylivoimainen Luftwaffe käytti muun muassa Junkers Ju 87 -syöksypommittajia kohteiden tuhoamiseen puolustajan syvyydessä auttaen panssarijoukkoja läpäisemään nopeasti rintama.
Kolkka

Kolkka on neliönmuotoinen, suunnilleen lakion korkuinen heraldinen airutkuvion sukuinen tunnus, joka sijaitsee kilven oikeassa yläkulmassa. Kooltaan se on pienempi kuin varsinainen neliö, joka täyttää kilvestä noin neljäsosan. Mikäli kolkka sijaitsee kilven vasemmassa yläkulmassa, sen nimitys on vasen kolkka.
Yleisimmin kolkka liitetään vaakunaan vasta jälkikäteen lisäyksenä. Tällöin se voi peittää osan vaakunan alkuperäisistä tunnuksista, mutta vaakunaselityksessä mainitaan tästä huolimatta myös kolkan peittämät tunnukset.
EL/M-2083

EL/M-2083 on kiintopallon yhteydessä oleva ilmavalvontatutka. Pystyy havaitsemaan erityisesti matalalla olevia lentokoneita. Tarpeeksi korkealla olevia ilma-aluksia se voi havaita 500 kilometrin etäisyydeltä. Se perustuu phased array tutkatekniikkaan.
Käyttöönottovuosi:2005
(100001) 1982 UC3

(100001) 1982 UC3 (kirjoitetaan myös (100001) 1982 UC3) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi G. Aldering vuonna 1982. Kohteen absoluuttinen magnitudi (H) on . Kiertoradan eksentrisyys on ja inklinaatio on . Kiertoaika Auringon ympäri on noin .
Tethered Aerostat Radar System

Tethered Aerostat Radar System on kiintopalloon kiinnitetty valvontatutka. 
Lockheed Martinin valmistamat helium–täytteiset 420K ja 275K pallot voivat vain yhdellä kaapelilla maahan kiinnitettynä nousta 4 600 metrin korkeuteen. Pallojen runko on polyuretaani päällysteistä Tedlar -kalvoa. Niiden tutkan kantama on 370 kilometriä, pallossa on mukana sille virtaa tuottava generaattori.
2826 Ahti

2826 Ahti on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä suomalaisen mytologian Ahdin mukaan. Ennen nimeämistään asteroidi tunnettiin tunnuksella 1939 UJ.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi on .
Marquise Goodwin

Marquise Goodwin (s. 19. marraskuuta 1990) on yhdysvaltalainen yleisurheilija, jonka päälaji on pituushyppy, sekä amerikkalaisen jalkapallon pelaaja.
Goodwin voitti Bydgoszczin alle 20-vuotiaiden MM-kilpailuissa 2008 kultaa pituushypyssä tuloksella 774 ja 4 × 100 metrin viestissä. Hän oli toinen alle 20-vuotiaiden Pan-Amerikan mestaruuskilpailujen pituushypyssä Port of Spainissa 2009 ja voitti NCAA:n mestaruuden 2010 tuloksella 815. Vuonna 2011 hän voitti Yhdysvaltojen-mestaruuden hypättyään 2,1 m/s myötätuulessa tuloksen 833. Shenzhenin kesäuniversiadeissa 2011 hän sijoittui pituushypyssä toiseksi tuloksella 803 cm. Daegun MM-kilpailuissa samana vuonna hän sijoittui pituushypyn karsinnassa kolmanneksitoista tuloksella 802 cm ja oli ensimmäinen loppukilpailusta karsiutunut. Viimeisinä jatkoon menneet Kim Deok-Hyeon ja Christopher Tomlinson hyppäsivät myös parhaallaan 802 cm, mutta heidän toiseksi pisin hyppynsä oli pidempi kuin Goodwinillä.
Goodwin voitti vuonna 2012 Yhdysvaltain olympiakarsintojen pituushyppykilpailun hypättyään silloisen ennätyksensä 833. Goodwin sai vuonna 2017 yhden vuoden kilpailukiellon laiminlyötyään olinpaikkatietojensa ilmoittamisen.
Buffalo Bills varasi Goodwinin vuoden 2013
Christopher Ferguson

Christopher J. Ferguson (s. 1. syyskuuta 1961) on Yhdysvaltain laivaston kommodori ja NASAn astronautti.
Hän lensi ensi kertaa avaruuteen avaruussukkula "Atlantiksen" pilottina lennolla STS-115 9.9.–21.9.2006. Seuraavaksi hän toimi STS-126:n komentajana 14.11.–30.11.2008. Hän toimi myös avaruussukkulaohjelman viimeisen avaruussukkulalennon STS-135 "Atlantiksen" komentajana 8.7.–21.7.2011.
Sotilasura.
Ferguson liittyi Yhdysvaltain laivastoon. Hän sai laivaston lentäjän kelpoisuuden 1986. Hän lensi F-14 Tomcatlla ja palveli lentotukialuksella USS Forrestal (CVA-59) Pohjois-Atlantilla, Välimerellä ja Intian valtamerellä. Hän kävi myös laivaston hävittäjälentäjien asekoulua (ns. TOPGUN). Hänet valittiin laivaston koelentokouluun 1989, mistä hän valmistui 1992. 
Vuonna 1994 hän osallistui F-14:n ilmasta-maahan laukaistujen aseiden testaamiseen. Hän toimi myös vuoden ajan laivaston koelentokoulussa kouluttajana. Vuonna 1995 hän palveli USS "Nimitz"illä Irakin lentokieltoalueen valvonnassa.
Ura NASAssa.
Ferguson valittiin NASAn astronauttikoulutukseen 1998. Hän toimi sukkulalentojen STS-118, STS-128 ja STS-129 CAPCOMina ("Capsule Communicator") eli Maassa olevana lennonvalvonnan ja lennolla olevan sukkulamiehistön viestinnän yhteyshenkilönä.
Hän on ollut kahdesti avaruudessa: sukkulalennon STS-115 pilottina (2006) ja sukkulalennon STS-126 (2008) komentajana.
Ferguson toimi avaruussukkulaohjelman viimeisen lennon STS-135 "Atlantiksen" komentajana heinäkuussa 2011. 
Fergusonilla on puolalaiset sukujuuret. Hän on naimisissa Sandra Cabotin kanssa. Heillä on kolme lasta.
Tony McQuay

Tony McQuay (s. 16. huhtikuuta 1990) on yhdysvaltalainen pikajuoksija.
Hän voitti 400 metrin juoksun Yhdysvaltojen-mestaruuden 2011 ajalla 44,68. Daegun MM-kilpailuissa samana vuonna hän karsiutui alkuerissä. Vuonna 2012 McQuay oli toinen Yhdysvaltain olympiakarsintojen 400 metrillä ennätyksellään 44,49. Lontoon olympialaisissa hän selviytyi 400 metrillä välieriin ja sai 4 × 400 metrin viestissä hopeaa juostuaan kolmannen osuuden Yhdysvaltain joukkueessa. Seuraavana vuonna hän sai kotimaansa mestaruuskilpailuissa 400 metrillä hopeaa. Moskovan MM-kilpailuissa 2013 McQuay saavutti 400 metrillä hopeaa ajalla 44,40 ja kuului kultaa voittaneeseen 4 × 400 metrin viestijoukkueeseen. Hän voitti pitkän viestin maailmanmestaruuden myös Pekingin MM-kilpailuissa 2015. 
McQuay voitti IAAF World Relays -kilpailuissa kultaa 4 × 400 metrin viestissä 2014 ja 2015. Rio de Janeiron olympialaisissa 2016 hän juoksi toisen osuuden kultaa voittaneessa Yhdysvaltojen joukkueessa 4 × 400 metrin viestissä. Hän voitti World Relays -kisojen 4 × 400 metrin viestissä kultaa jälleen 2017. Hän juoksi 2017 Lontoon MM-kilpailuissa 4 × 400 metrin viestin alkuerissä. Loppukilpailussa Yhdysvallat sai toisella kokoonpanolla hopeaa.
Celador

CPL Productions on tv-tuotantoyhtiö, joka aloitti toimintansa itsenäisenä tuotantoyhtiönä vuonna 1983. Se on tuottanut useita viihdeohjelmia, kuten Haluatko miljonääriksi?, ja yhteistyössä tuottettu elokuva "Slummien miljonääri".
Yhtiön puheenjohtaja on Paul Smith. Rob Davis omistaa osuuden yrityksestä.
Vuonna 2006 Celador tarjosi Haluatko miljonääriksi? -ohjelman myytäväksi. Sen osti 2waytraffic seuraavana vuonna. Samalla 2waytraffic osti Celadorin.
Vuonna 2004 Celador ryhtyi oikeustoimenpiteisiin Disneytä vastaan väittämällä, että Disney ei ollut maksanut voittojaan. Valamiesoikeudenkäynnissä Los Angelessa kesäkuussa 2010 tuomaristo myönsi Celadorille 269 miljoonaa dollaria vahingonkorvauksia siitä, ettei ollut saanut osaansa voitoista.